
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1051 

" “ 4 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Ο.Ε.Υ. του δήμου Μαλεσίνας Ν. Φθιώτιδας . 1 

Έγκριση Ο.Ε.Υ. του δήμου Μώλου Ν. Φθιώτιδας- 2 


ΑΠΟΦΑΣΕΙ Σ 

Αριθ. 5127 (1) 

Έγκριση Ο.Ε.Υ. του δήμου Μαλεσίνας Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α. 12 του Ν. 1188/81 «περί καταστάσεως προσωπικού 
Ο.Τ.Α.», όπως τροποποιήθηκαν μεταγενέστερα. 

β. 18 του Ν. 2539/99 «περί συγκρότησης της Πρωτο¬ 
βάθμιας Τοπικής Αυτοδιοίκησης». 

γ. 13 του Ν. 2672/98 «Οικονομικοί πόροι της Νομαρχια¬ 
κής Αυτοδιοίκησης και άλλες διατάξεις». 

2. Την αριθ. 28/1999 απόφαση του Δημοτικού Συμβου¬ 
λίου Μαλεσίνας περί ψηφίσεως του Ο.Ε.Υ. του δήμου τού¬ 
του, αποφασίζουμε: 

Εγκρίνουμε την αρ. 28/1999 απόφαση του Δημοτικού 
Συμβουλίου Μαλεσίνας, με την οποία ψηφίζεται ο Οργα¬ 
νισμός Εσωτερικής Υπηρεσίας (Ο.Ε.Υ.) του δήμου ως ε¬ 
ξής: 

ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ ΔΗΜΟΥ 
ΜΑΛΕΣΙΝΑΣ 

Άρθρο Ιο 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1. Ια) Γραφείο Δημάρχου, Δημοσίων σχέσεων και Τύ¬ 
που. 

1 β) Γραφείο Προγραμματισμού και Ανάπτυξης. 

2. Διεύθυνση Διοικητικών, Οικονομικών και Τεχνικών Υ¬ 
πηρεσιών. 

Η Διεύθυνση αποτελείται από τα παρακάτω τμήματα: 

• Τμήμα Διοικητικών και Οικονομικών Υπηρεσιών. 

• Τμήμα Τεχνικών Υπηρεσιών. 


Αρθρο 2ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΗΜΑΡΧΟΥ. ΤΥΠΟΥ ΚΑΙ 
ΔΗΜΟΣΙΩΝ ΣΧΕΣΕΩΝ. 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. Ρύθμιση συναντήσεων και επικοινωνιών 
του Δημάρχου και τήρηαη ημερολογίου των προσωπικών 
επαφών του εντός και εκτός του Δήμου. Τηρηση ειδικού 
πρωτοκόλλου του Δημάρχου. Τήρηση προσωπικού αρ¬ 
χείου εγγράφων του Δημάρχου. Τήρηση πρακτικών συ¬ 
ναντήσεων ή συμβούλιών στα οποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να υ¬ 
πογραφτούν από τα όργανα και μεριμνά για την υπογρα¬ 
φή και την διεκπεραίωσή τους. Οργανωτική προετοιμασία 
και υποστήριξη ενημερωτικών συνεδρίων, συνελεύσεων, 
εορτών, δεξιώσεων και γενικά εκδηλώσεων του Δήμου 

Παρακολούθηση δημοσιευμάτων του Τύπου ή εκπο¬ 
μπών στα Μέσα Μαζικής Ενημέρωσης και μέριμνα για την 
προετοιμασία αναλογών δημοσιεύσεων με στόχο την 
προάσπιση των συμφερόντων του Δήμου. Συνεργασία με 
τους Δημοσιογράφους και οργάνωση των συνεντεύξεων 
Τύπου. Συνεργασία με τον Τοπικά Τύπο για Τοπικά Θέμα¬ 
τα. Δημοσίευση διακηρύξεων και ανακοινώσεων των υπη¬ 
ρεσιών του Δήμου. 

Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει ο 
Δήμος. Ενημέρωση των πολιτών για τις επιδιώξεις, στό¬ 
χους και υπηρεσίες του Δήμου με γενικό στόχο την δρα- 
στηριοποίηση των πολιτών για την προώθηση των τοπι¬ 
κών συμφερόντων. 

Συγκέντρωση ειδήσεων από τον χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
προγραμμάτων διανομής τους. Τήρηση πληροφοριακού 
αρχείου δημοσιεύσεων ή εκπομπών που αφορούν τον Δή¬ 
μο καθώς και των σχετικών απαντήσεων. 

Επιμέλεια της διοργάνωσης, της υποδοχής, φιλοξενίας 
και ξενάγησης ξένων αντιπροσωπειών. Υποστήριξη των 
αιρετών οργάνων και των υπηρεσιών για την διοργάνωση 
των συναντήσεων με προσκεκλημένους από το εξωτερικό 
και ανπστοίχως επισκέψεων της δημοτικής αρχής. 

Επιμέλεια της διαδικασίας μετάβασης στο εξωτερικό 
δημοτικής αρχής. Επικοινωνία με φορείς του εξωτερικού 
που ενδιαφέρουν τον Δήμο. 

Άρθρο 3ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΓΡΑΜΜΑΤΙΣΜΟΥ ΚΑΙ 
ΑΝΑΠΤΥΞΗΣ 

1. Προγραμματισμός της τοπικής ανάπτυξης και της 
δράσης του Δήμου. 

• Συνεχής έρευνα και παρακολούθηση των εξελίξεων 
στην περιοχή του Δήμου. 

• Σύνταξη μεσοπρόθεσμων και ετησίων προγραμμά¬ 
των του Δήμου. 

• Διερεύνηση πηγών χρηματοδότησης και διατύπωσης 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

2. Προγράμματα Ευρωπαϊκής Ένωσης. 

• Ενημέρωση της Δημοτικής Αρχής για τα προγράμμα¬ 
τα της Ε.Ε. που ενδιαφέρουν τον Δήμο. 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

3. Αγροτική Ανάπτυξη. 

• Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

• Παροχή συμβουλευτικών υπηρεσιών και ενημέρωση- 
πληροφόρηση των αγροτών σε θέματα γεωπονίας. 

• Υποστήριξη της συμμετοχής του Δήμου στην κατάρ¬ 
τιση των Νομαρχιακών προγραμμάτων αγροτικής ανά¬ 
πτυξης και παρακολούθηση των εφαρμοζόμενων μέ¬ 
τρων. 

• Συνεργασία με τα αρμόδια τμήματα της Ν.Α. και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

• Συμμετοχή στα προγράμματα της Ν.Α.. της Περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής και υποβολή σχετικών προτάσεων 
στις αρμόδιες υπηρεσίες του Νόμου και της Περιφέρειας. 

Άρθρο 4ο 

ΑΡΜΟΔΙΟΤΗΤΕΣ Δ/ΝΣΗΣ ΔΙΟΙΚΗΤΙΚΩΝ ΟΙΚΟΝΟΜΙΚΩΝ 
ΤΕΧΝΙΚΩΝ ΥΠΗΡΕΣΙΩΝ. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑ¬ 
ΔΩΝ. 

Έχουν την ευθύνη της εύρυθμης λειτουργίας των μο¬ 
νάδων που προίστανται. Συντονίζουν και ελέγχουν τις 
δραστηριότητες των μονάδων τους και φροντίζουν για 
την εκτέλεση των αποφάσεων που εκδίδουν τα αιρετά όρ¬ 
γανα. 

Μεριμνούν για σύνταξη κανονισμών λειτουργίας επί μέ¬ 
ρους μονάδων όταντούτο κρίνεται απαραίτητο. Εισηγού- 
νται την ψήφιση αποφάσεων κανονιστικού περιεχομένου. 
Εποπτεύουν και αξιολογούν το προσωπικό που υπάγεται 
σε αυτούς και μεριμνούν σε συνεργασία με την Δημοτική 
Αρχή για την επιμόρφωσή του. 

Παρακολουθούν την νομοθεσία και ενημερώνουν του 
αιρετούς και το προσωπικό. Παραλαμβάνουν την αλλη¬ 


λογραφία της μονάδας τους και την διανέμουν ανάλογα. 
Συνεργάζονται με άλλους φορείς του Δήμου. Έχουν την 
ευθύνη ελέγχου και θεώρησης όλων των εγγράφων, των 
υπαλλήλων της μονάδας τους που εποπτεύουν καθώς και 
την εισήγηση προς τα ανώτερα όργανα. 

Εισηγούνται τρόπους για την βελτίωση της αποτελε- 
σματικότητας της δράσης της διοικητικής ενότητας, τη 
βελτίωση της απόδοσης του ανθρώπινου δυναμικού και 
των τεχνικών μέσων, την καλύτερη εξυπηρέτηση του πο¬ 
λίτη και την καλύτερη ανταπόκριση της διοικητικής μονά¬ 
δας στις τοπικές ανάγκες. 

Αρθρο 5ο 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραμματεία Δημοτικού Συμβουλίου, Δημαρχιακής ε¬ 
πιτροπής, Επιτρόπων Δημοτικών Σ υμβουλίων. 

• Κατάρτιση ημερήσιας διάταξης σε συνεργασία με τον 
Πρόεδρο του Δημοτικού Συμβουλίου. 

• Σύνταξη αποφάσεων δημοτικών συμβουλίων, Δημαρ¬ 
χιακής Επιτροπής, Επιτρόπων Δημοτικών Συμβουλίων, α¬ 
ναπαραγωγή, υποβολή προς έγκριση, κοινοποίηση προς 
αρμόδιες υπηρεσίες ή ενδιαφερομένους για εκτέλεση. 

• Τήρηση πρακτικών Δημοτικών συμβουλίων και Αρ¬ 
χείο. 

• Βιβλιοδέτηση αποφάσεων Δημοτικών Συμβουλίου και 
Δημαρχιακής επιτροπής. 

2. Γραφείο προσωπικού. 

• Τήρηση ατομικών φακέλων όλων των υπαλλήλων. 

• Έκδοση αποφάσεων Δημάρχου για κάθε υπηρεσιακή 
μεταβολή των υπαλλήλων από πρόσληψη έως και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κ.λπ.). 

• Έκδοση σχετικών βεβαιώσεων. 

3. Γραφείο Δημοτολογίου, Δημοτική Κατάσταση - Λη¬ 
ξιαρχείο. 

• Σύνταξη, ενημέρωση και τήρηση βιβλίων δημοτολογί¬ 
ου. 

• Τήρηση οικογενειακών μερίδων. 

• Εφαρμογή του κώδικα περί Ελληνικής Ιθαγένειας. 

• Κατάρτιση ετήσιων μητρώων αρρένων και στρατολο¬ 
γικών πινάκων. 

• Τήρηση και συνεχή ενημέρωση βιβλίων (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, βαπτίσεις, γάμοι, 
θάνατοι), καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λπ.). 

• Έκδοση κάθε πιστοποιητικού που συνδέεται με τα πα¬ 
ραπάνω. 

• Ενημέρωση των αντίστοιχων υπηρεσιών άλλων ΟΤΑ 
για ληξιαρχικά γεγονότα που επηρεάζουν τα μητρώα αρ¬ 
ρένων και τις οικογενειακές μερίδες. 

• Έκδοση στατιστικών στοιχείων. 

• Τήρηση εκλογικών καταλόγων. 

• Διεξαγωγή, δημοτικών, βουλευτικών και Ευρωεκλο¬ 
γών σε ότι αφορά του Δήμους. 

• Γ ραφείο Πρωτοκόλλου, διεκπεραίωσης, αρχείου. 

• Τήρηση γενικού πρωτοκόλλου εισερχομένων - εξερ- 
χόμενων εγγράφων και διεκπεραίωσή τους. 

• Δακτυλογράφηση όλων των εγγράφων. 

• Μέριμνα για βοηθητικές λειτουργίες. 

4. Γ ραφείο Δημοτικών Διαμερισμάτων. 

• Παρευρίσκεται στις συνεδριάσεις των Τοπικών Συμ¬ 
βουλίων. 

• Συντάσσει τις αποφάσεις. 

• Τηρεί τα πρακτικά των Τοπικών Συμβουλίων. 

• Υπηρεσία Καθαριότητας. 

• Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου. 

• Εκτέλεση εργασιών αποκομιδής, μεταφοράς και α¬ 
πόρριψης απορριμμάτων (π.χ. προερχόμενα από οικίες, 
καταστήματα, επιχειρήσεις, κοινόχρηστους χώρους). 

• Εκτέλεση προγραμμάτων ανακύκλωσης απορριμμά¬ 
των. 

• Λειτουργία χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου). 

5. Ειδική Υπηρεσία. 

• Οι αρμοδιότητες θα καθοριστούν σύμφωνα με τα 
Προεδρικά Διατάγματα. 

6. Ταμειακή Υπηρεσία - Ειδικός Ταμίας - Λογιστήριο. 

• Σύνταξη προϋπολογισμού - απολογισμού. 

• Παρακολούθηση και εφαρμογή του προϋπολογι¬ 
σμού. 

• Τήρηση βιβλίων, αρχείων λογιστικού συστήματος 0- 
ΤΑ όπως εκάστοτε ισχύει. 

• Τήρηση νέου διπλογραφικού συστήματος από της ε¬ 
φαρμογής του. 

• Σύνταξη οικονομικών καταστάσεων. 

• Διενέργεια προμηθειών. 

• Παραλαβή παραστατικών που απαιτούνται για πλη¬ 
ρωμή οφειλώντουΔήμου. Έκδοσηόλωντωνχρηματικών 
ενταλμάτων πληρωμών και αποστολή τους στο Ταμείο 
προς πληρωμή. 

• Εισηγήσεις για επιβολή τελών και δικαιωμάτων, εγ¬ 
γραφή υπόχρεων προς τον Δήμο, φυσικών και νομικών 
προσώπων, βεβαίωση εσόδων και οριστικοποίηση βεβαι¬ 
ωτικών καταλόγων. 

• Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

• Τήρηση αρχείων κληροδοτημάτων του Δήμου. 

• Διαμόρφωση και παρακολούθηση ταμειακών προ¬ 
γραμμάτων του Δήμου περί των υποχρεώσεων και ει¬ 
σπράξεων. 

• Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

• Απόδοση των κρατήσεων υπέρ τρίτων. 

• Παραλαβή των βεβαιωτικών καταλόγων των υποχρε¬ 
ών. 

• Έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

• Τήρηση του λογαριασμού των ΟΤΑ. 

• Το γραφείο λογιστηρίου επιμελείται της εκκαθάρισης 
και εντολής πληρωμής κάθε δαπάνης εκτατής, διαρκούς 
και σταθερής του Δήμου. Ειδικότερα ελέγχει τα δικαιολο- 
γητικά κάθε δαπάνης για να διαπιστώσει αν αυτά είναι πλή¬ 
ρη και σύμφωνα με τον Νόμο. Μετά τον έλεγχο των δικαιο- 
λογητικών εκδίδει τα σχετικά χρηματικά εντάλματα και μέ¬ 
σα στα όρια των πιστώσεων του προϋπολογισμού. Μετά 
την υπογραφή των ενταλμάτων από τους αρμόδιους τα 
πρωτότυπα στέλνονται στο ταμείο και τα στελέχη αφού κα- 
ταχωρηθούν στα σχετικά βιβλία παραμένουν στο αρχείο. 

• Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό και την εισηγητική έκθεση 
αυτού 


• Παρακολουθεί γενικά την πορεία εκτέλεσης του προ¬ 
ϋπολογισμού, εισηγείται την αναμόρφωση αυτού με την 
εγγραφή νέων εσόδων την ενίσχυση των ανεπαρκών και 
την δημιουργία νέων πιστώσεων. 

• Κάνει κάθε εργασία που αφορά θέματα προϋπολογι¬ 
σμού, πς προβλέψεις για την έκβαση αυτού, σύμφωνα με 
τα αποτελέσματα από την πορεία της εκτέλεσης αυτού. 

• Συντάσσει τις μισθολογικές καταστάσεις του προσω¬ 
πικού, βάσει των στοιχείων που δίδονται από το γραφείο 
προσωπικού. 

• Εκδίδει πς βεβαιώσεις και τα πιστοποιητικά που έ¬ 
χουν σχέση με τις αποδοχές πάσης φύσεως προσωπικού. 

7. Γραφείο Προσόδων και Δημοτικής Περιουσίας. 

• Τήρηση κινητής περιουσίας του Δήμου. 

• Τήρηση αρχείων δημοτικής ακίνητης περιουσίας. 

• Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

• Χορήγηση αδειών μικροπωλητών, λειτουργία κα ; εκ¬ 
μετάλλευση περιπτέρων εντός κοινόχρηστων χώρων. 

• Εισήγηση για χορήγηση αδειών εγκατάσταοπς και 
λειτουργίας ψυχαγωγικών παιχνιδιών που προβλέπονται 
από πς αστυνομικές διατάξεις και δεν υπάγονται στον νό¬ 
μο 2000/1941. 

• Εισήγηση για χορήγηση αδειών εγκατάστασης και 
λειτουργίας θεάτρων, κινηματογράφων και παρεμφερών 
επιχειρήσεων του Ν. 445/1937 και 446/1937, όπως τρο¬ 
ποποιούνται κάθε φορά. 

• Εισήγηση για επιβολή διοικητικών κυρώσεων σε πα¬ 
ραβάτες των όρων λειτουργίας ίων καταστημάτων. 

8. Λειτουργία Λαϊκών Αγορών. 

• Ασχολείται με την διαδικασία της βεβαίωσης φόρων, 
τελών και δικαιωμάτων 

• Καταρτίζει τους βεβαιωτικούς καταλόγους και τους 
στέλνει στον Ειδικό Ταμία σύμφωνα με τις σχετικές δια¬ 
τάξεις ’Περί Οικονομικής Δ/νσης και Λογ/κου Δήμων και 
Κοινοτήτων 1 . 

• Παίρνει τις εκθέσεις ελέγχου των αρμοδίων εξωτερι¬ 
κών οργάνων του Δήμου και αξιολογεί αυτές. Εισηγείται 
την επιβολή κατάρτιση, μείωση ή αύξηση των παραπάνω 
φόρων τελών και δικαιωμάτων και ειδικότερα ελέγχει την 
έκταση των χώρων χωρίς άδεια στην επιβολή προστώων. 

• Επιμελείται τη βεβαίωση του τέλους διαφήμισης, ε¬ 
λέγχει τις αιτήσεις, εκδίδει τις σχετικές άδειες και επιβά¬ 
λει το τέλος που αναλογεί σύμφωνα μιε την κείμενη νομο¬ 
θεσία. 

• Καταχωρεί σε ειδικό βιβλίο πς προσφυγές που υπο¬ 
βάλλονται από τους φορολογούμενους, συντάσσει τις α¬ 
ντίστοιχες εκθέσεις και τις επισυνάπτει στις δικογραφίες 
με όλα τα σχετικά που αφορούν τη βεβαίωση. 

• Παρακολουθεί την άσκηση ή μη εφέσεων σε συνερ¬ 
γασία με το Γ ραφείο Νομικής Υπηρεσίας και τις Εκτελε¬ 
στικής Επιτροπής, ενημερώνει το σχετικό βιβλίο προσφυ¬ 
γών και τηρεί αρχείο αποφάσεων διοικητικών δικαστη¬ 
ρίων και αρχείο δικογραφιών. 

• Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων και τηρεί 
σχετικό αρχείο, συγκεντρώνει τους κάθε φύσεως τίτλους 
της ακίνητης και της κοινόχρηστης περιουσίας του Δή¬ 
μου. 

• Καταρτίζει φάκελο για κάθε ακίνητο του Δήμου που 
περιλαμβάνει όλα τα στοιχεία που θεμελιώνουν τα δικαι¬ 
ώματα επί του ακινήτου. 

• Μεριμνά για την σύνταξη των διακηρύξεων των δημο¬ 
πρασιών προς μίσθωση Δημοτικών ακινήτων του Δήμου. 

9. Γραφείο Προμηθειών και Αποθήκης. 

• Προβαίνει σε κάθε ενέργεια που αφορά προμήθεια 
για τις ανάγκες των υπηρεσιών του Δήμου. 

• Συντάσσει τις προκηρύξεις διενέργειας των διαγωνι¬ 
σμών. παραλαμβάνει και διαθέτει υλικό σύμφωνα με την 
διαδικασία που ορίζει ο Νόμος. 

Αρθρο 6ο 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γραφείο Εκπόνησης Μελετών και Επίβλεψης. 

• Προσδιορισμός ετήσιων και μεσοπρόθεσμος στόχων 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συντήρησης της υφιστάμενης 
κοινόχρηστης υποδομής. Προγραμματισμός ετήσιος και 
μεσοπρόθεσμος μελετών και κατασκευών νέων έργων και 
συντηρήσεων που αναλαμβάνει το τμήμα και καθορισμός 
προϋποθέσεων υλοποίησης. 

• Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους και παρακο¬ 
λούθηση της εκπόνησης μελετών τεχνικών έργων που α¬ 
νατίθενται σε τρίτους, τήρηση των διαδικασιών παρακο¬ 
λούθησης ελέγχου και παραλαβής των μελετών από 
ποιοτικής και συμβατικής απόψεως καθώς και εισήγηση 
για την σκοπιμότητα ανάθεσης της κατασκευής τεχνικών 
έργων σε τρίτους, κατάρτιση προδιαγραφών τεχνικών έρ¬ 
γων και τήρηση των διαδικασιών ανάθεσης έργων σε τρί¬ 
τους. 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση. εκτέλεση και παραλαβή μελετών των τεχνικών έργων. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κ.λπ. που χρησιμοποιεί 
ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγούμε¬ 
νων ειδών. 

• Εκπόνηση μελετών που σχετίζονται σε Μηχανολογι- 
κές-Ηλεκτρολογικές εγκαταστάσεις, επίβλεψη κατα¬ 
σκευής αντίστοιχων έργων. 

2. Γ ραφείο Ύδρευσης - Αποχέτευσης. 

• Μεριμνά για την συνεχή και την ομαλή υδροδότηση ό¬ 
λων των σημείων της πόλης όλο το 24ωρο και τη σωστή 
λειτουργία του αρδευτικού και αποχετευτικού συστήμα¬ 
τος καθώς και όλων των λειτουργιών που αφορούν τις ερ¬ 
γασίες άντλησης και διανομής του νερού. 

• Μεριμνά για την καλή συντήρηση και την γρήγορη ε¬ 
πισκευή βλαβών στο κεντρικό δίκτυο καθώς επίσης και 
την επιμέλεια της τοποθέτησης υδρομέτρων. 

• Μεριμνά για την ασφάλεια, τον καθορισμό και την υ¬ 
γειονομική προστασία των υδατοδεξαμενών. 

• Μεριμνά για την χλωρίωση των δεξαμενών. 

3. Γ ραφείο Πληροφορικής και Μηχανοργάνωσης. 

• Υποστήριξη του Δήμου και των θυγατρικών φορέων 
σε θέματα βελτίωσης της οργάνωσης, στελέχωσης και 
των διαδικασιών διοίκησης και λειτουργίας. 


• Υποστήριξη στην ίδρυση και λειτουργία Νομικών προ¬ 
σώπων Δ.Δ. καιΔημ. Επιχειρήσεων. 

• Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των αιρετών οργάνων. 

• Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς καιτηνεποπτείατης συντήρησηςτων εφαρμογών. 

4. Γ ραφείο Κινήσεως Οχημάτων-Μηχανημάτων. 

• Είναι υπεύθυνο για την συντήρηση, λειτουργία και κί¬ 
νηση των οχημάτων του Δήμου. 

• Γ ραφείο Κατασκευής, συντήρησης και επισκευής τε¬ 
χνικών έργων. 

• Είναι αρμόδιο για την συντήρηση, επισκευή και κατα¬ 
σκευή των τεχνικών έργων στην περιφέρεια του Δήμου. 

Άρθρο 7ο 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας και κλάδου γίνεται 
ως εξής: 

Α) Κατηγορία Πανεπιστημιακής (Εκπαίδευσης. 

Κλάδος ΠΕΙ Διοικητικών - Οικονομικού 
Θέσεις 3 (τρεις). 

Κλάδος ΠΕ3 Πολιτικών Μηχανικών 
Θέσεις 1 (μία). 

Κλάδος ΠΕΙ 3 Βιολόγων - Ιχθυολόγων 
Θέσεις 1 (μία). 

Κλάδος ΠΕ9 Γ εωπόνων 
Θέσεις 1 (μία). 

Με βαθμούς Δ Α 

Κατηγορία Τεχνολογικής Εκπαίδευσης. 

Κλάδος ΤΕ3 Τεχν. Πολ. Μηχ/κών 
Θέοεις 1 (μία). 

Κλάδος ΤΕ19 Πληροφορικής 
Θέσεις 1 (μία). 

Κλάδος ΤΕ22 Διοίκηση Μονάδων Αυτοδιοίκησης 
Θέσεις 1 (μία). 

Κλάδος ΤΕ17 Διοικητικών - Λογιστών 
Θέσεις 1 (μία). 

Με βαθμό Δ_Α. 

Κατηγορία Δευτεροβάθμιας Εκπαίδευσης. 

Κλάδος ΔΕΙ Διοικητικών 
Θέσεις 8 (οκτώ). 

Κλάδος ΔΕ23 Ειδικού Προσωπικού 
Θέσεις 3 (τρεις). 

Κλάδος ΔΕ24 Ηλεκτρολόγων 
Θέσεις 1 (μία). 

Κλάδος ΔΕ28 Χειριστών μηχανημάτων Έργων 
Θέσεις 1 (μία). 

Κλάδος ΔΕ30 Τεχνιτών 
Θέσεις 2 (δυο). 

Κλάδος ΔΕ29 Οδηγών 
Θέσεις 3 (τρεις). 

Με βαθμό Δ__Α. 

Κατηγορία Υποχρεωτικής Εκπαίδευσης. 

Κλάδος ΥΕ1 Κλητήρων - Θυρωρών - Γενικών Καθηκό¬ 
ντων 

Θέσεις 1 (μία). 

Κλάδος ΥΕ16 Εργατών γενικά 
Θέσεις 9 (εννέα) 

Με βαθμό Ε__Β. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ. 

Κλάδος ΔΕ29 Οδηγών 
Θέσεις 1 (μία). 

Κλάδος ΔΕ28 Χειρ.Μηχ/των έργων 
Θέσεις 1 (μία). 

Κλάδος ΔΕ30 Τεχνιτών 
Θέσεις 1 (μία). 

Κλάδος ΔΕ24 Ηλεκτρολόγων 
Θέσεις 1 (μία). 

Κλάδος ΥΕ16 Εργατών 
Θέσεις 4 (τέσσερις). 

ΠΡΟΣΩΠΟΠΑΓΕΙΣ ΘΕΣΕΙΣ ΠΡΟΣΩΠΙΚΟΥ 

Κλάδος ΤΕ17 Διοικητικό - Λογιστικό 
Θέσεις 1 (μία) 

Κλάδος ΔΕ 14 Ελεγκτών 
Θέσεις 2 (δύο). 

Κλάδος ΔΕΙ 5 Εισπρακτόρων 
Θέσεις 1 (μία) 

Εργάτης γενικών καθηκόντων Ι.Δ. αορίστου χρόνου. 
Θέσεις 1 (μία) 

Εργάτης υδρονομέας Ι.Δ. αορίστου χρόνου. 

Θέσεις 1 (μία) 

Εργάτης καθαριότητας, Ι.Δ. αορίστου χρόνου. 

Θέσεις 2 (δύο) 

Εργάτης υδραυλικός, Ι.Δ αορίστου χρόνου. 

Θέσεις 1 (μία) 

Εργάτης ηλεκτρολόγος, Ι.Δ. αορίστου χρόνου. 

Θέσεις 1 (μία) 

Εργάτης κηπουρός. Ι.Δ. αορίστου χρόνου. 

Θέσεις 1 (μία) 

Οδηγός απορριμματοφόρου Ι.Δ. αορίστου χρόνου 
Θέσεις 1 (μία) 

Αρθρο 8ο 

Τυπικά προσόντα διορισμού κάθε κατηγορίας και κλά¬ 
δου είναι αυτά που προβλέπονται στις διατάξεις των 
Π.Δ/των 27α /88 22/90 ή αυτά που θα καθορισθούν με με¬ 
ταγενέστερους νόμους ή Π.Δ. 

Άρθρο 9ο 

Εκτός από τις αρμοδιότητες που περιγράφονται στον 
παρόντα Οργανισμό οι υπάλληλοι υποχρεούνται να εκτε- 
λούν τις υπηρεσιακές εργασίες που ανατίθενται σε αυ¬ 
τούς από τον Δήμαρχο ή τους Δ/ντες της Υπηρεσίας. 

Άρθρο 10ο 

Η επιλογή προϊσταμένων για όλες τις οργανικές μονά¬ 
δες θα γίνεται από υπαλλήλους των υπηρετούντων κλά¬ 
δων ΠΕ και ελλείψει αυτών κατά σειρά από υπαλλήλους 
των κλάδων ΤΕ και στην συνέχεια ΔΕ, ανάλογα με το αντι¬ 
κείμενο κάθε οργανικής μονάδας και θα διέπεται από τις 
διατάξεις 'περί βαθμολογίου'. 

ΤΕΛΙΚΕΣ ΔΙΑΤΑΞΕΙΣ. 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
σης αντίστοιχες θέσεις των σχετικών κλάδων. 

Η κατανομή του προσωπικού σπς επί μέρους οργανικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 


Η ισχύς του παρόντος Οργανισμού αρχίζει από την δη¬ 
μοσίευση του στην εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς, τα καθήκο¬ 
ντα, τους περιορισμού, την αστική ευθύνη, τα δικαιώματα 
της μεταβολής της υπηρεσιακής κατάστασης, το πειθαρ¬ 
χικό δίκαιο και την λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ, όπως αυτός κάθε φορά ι 
σχύει καθώς και από τους ισχύοντες νόμους και Προεδρι 
κά Διατάγματα. 

ΑΚΡΟΤΕΛΕΥΤΑΙΟ ΑΡΘΡΟ. ΚΑΛΥΨΗ ΔΑΠΑΝΗΣ. 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 118.500.000 δρχ. στους α¬ 
ντίστοιχους Κ.Α. για την κάλυψη της μισθοδοσίας του υ- 
πηρετούντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατό να υπολογιστεί. 

Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει 
θαρχικό δίκαιο και τη λύση της υπαλληλικής σχέσης του 
προσωπικού που υπάγονται στις διατάξεις του παρόντος 
Οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ, όπως αυτός κάθε φορά ι¬ 
σχύει καθώς και από τους ισχύοντες νόμους και Προεδρι¬ 
κά Διατάγματα. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 30 Απριλίου 1999 

Ο Γεν. Γραμματέας Περιφέρειας 

ΧΡΟΝΗΣ ΠΟΛΥΧΡΟΝΙΟΥ 
-♦- 

Αρίθ. 4967 (2) 

Έγκριση Ο.Ε.Υ. του δήμου Μώλου Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α. 12 του Ν. 1188/81 «περί καταστάσεως προσωπικού 
Ο.Τ.Α.», όπως τροποποιήθηκαν μεταγενέστερα. 

β. 18 του Ν. 2539/99 «περί συγκρότησης της Πρωτο¬ 
βάθμιας Τοπικής Αυτοδιοίκησης». 

γ. 13του Ν. 2672/98 «Οικονομικοί πόροι της Νομαρχια¬ 
κής Αυτοδιοίκησης και άλλες διατάξεις». 

2. Την αριθ. 51/1999 απόφαση του Δημοτικού Συμβου¬ 
λίου Μώλου περί ψηφίσεωςτου Ο.Ε.Υ. του δήμου τούτου, 
αποφασίζουμε: 

Εγκρίνουμε την αρ. 51/1999 απόφαση του Δημοτικού 
Συμβουλίου Μώλου, με την οποία ψηφίζεται ο Οργανι¬ 
σμός Εσωτερικής Υπηρεσίας (Ο.Ε.Υ.) του δήμου ως εξής: 

ΑΡΘΡΟ 1. 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες. 

Α. 1) Γ ραφείο Δημάρχου. Δημοσίων σχέσεων και Τ ύπου. 

2) Γραφείο Προγραμματισμού και Ανάπτυξης. 

Β. Διεύθυνση Διοικητικών, Οικονομικών και Τεχνικών Υ¬ 
πηρεσιών. 

Η διεύθυνση αποτελείται από τα παρακάτω τμήματα: 

1- Τμήμα Διοικητικών και Οικονομικών Υπηρεσιών, 
α) Γρ. Προσωπικού. 

0) Γρ. Δημοτικής κατάστασης - Ληξιαρχείο. 

γ) Γρ. Πρωτοκόλλου, διεκπεραίωσης, αρχείου. 

δ) Γ ραφείο Δημ. Διαμερισμάτων. 

ε) Ταμειακή Υπηρεσία - ειδικός ταμίας - λογιστήριο. 

στ) Προσόδων και δημοτικής περιουσίας. 

ζ) Προμηθειών και διαχείρισης υλικού - αποθήκης 

η) Γραφείο Δημ. Συμβουλίου - Δημ. Επιτροπής. 

θ) Υπηρεσία καθαριότητας. 

ι) Ειδικής Υπηρεσίας. 

κ) Κοινωνικής Παρέμβασης. 

2- Τμήμα Τεχνικών Υπηρεσιών. 

α) Γρ. εκπόνησης μελετών και επίβλεψης, 
β) Γρ. κατασκευής, συντήρησης και επισκευής Τεχνι¬ 
κών έργων. 

γ) Γρ. κινήσεως οχημάτων - μηχανημάτων, 
δ) Γ ρ. ύδρευσης - αποχέτευσης - {επεξεργασίας λημ¬ 
μάτων). 

ε) Γ ρ. Πληροφορικής και Μηχανοργάνωσης. 

ΑΡΘΡΟ 2. 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΗΜΑΡΧΟΥ 
ΤΎΠΟΥ ΚΑΙ ΔΗΜΟΣΙΩΝ ΣΧΕΣΕΩΝ. 

Δακτυλογράφηση, αναπαραγωγή διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του ε¬ 
ντός και εκτός του Δήμου. 

Τήρηση ειδικού πρωτοκόλλου του Δημάρχου. 

Τήρηση προσωπικού Αρχείου εγγράφων του Δημάρ¬ 
χου. 

Τήρηση πρακτικών συναντήσεων ή συμβουλίων στα ο¬ 
ποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να υ¬ 
πογραφτούν από τα όργανα και μεριμνά για την υπογρα¬ 
φή και την διεκπεραίωσή τους. 

Οργανωτική προετοιμασία και υποστήριξη ενημερωτι¬ 
κών συνεδρίων συνελεύσεων, εορτών, δεξιώσεων και γε¬ 
νικά εκδηλώσεων του Δήμου. 

Παρακολούθηση δημοσιεύσεων του Τύπου η εκπομπών 
στα Μέσα Μαζικής Ενημέρωσης και μέριμνα για την προ¬ 
ετοιμασία αναλογών δημοσιεύσεων με στόχο την προά¬ 
σπιση των συμφερόντων του Δήμου. 

Συνεργασία με τους Δημοσιογράφους και οργάνωση 
των συνεντεύξεων Τύπου. Συνεργασία με τον Τοπικό Τύ- 
πο για τα Τοπικά Θέματα. 

Δημοσίευση διακηρύξεων και ανακοινώσεων των υπη¬ 
ρεσιών του Δήμου. 

Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει ο 
Δήμος. 

Ενημέρωση των πολιτών για τις επιδιώξεις, στόχους και 
υπηρεσίες του Δήμου με γενικό στόχο την δραστηριοποί- 
ηση των πολιτών για την προώθηση των τοπικών συμφε¬ 
ρόντων. 


Συγκέντρωση ειδήσεων από το χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
προγραμμάτων διανομής τους 

Τήρηση πληροφοριακού αρχείου δημοσιεύσεων ή εκ¬ 
πομπών που αφορούν το Δήμο καθώς και των σχετικών α¬ 
παντήσεων. 

Επιμέλεια της διοργάνωσης, της υποδοχής, φιλοξενίας 
και ξενάγησης ξένων αντιπροσωπειών. Υποστήριξη των 
αιρετών οργάνων και των υπηρεσιών για τη διοργάνωση 
των συναντήσεων με προσκεκλημένους από το εξωτερι¬ 
κό και ανπστοίχως επισκέψεων της δημοτικής αρχής. 

Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

Επικοινωνία με φορείς του εξωτερικού που ενδιαφέ¬ 
ρουν το Δήμο. 

ΑΡΘΡΟ 3. 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

1. Προγραμματισμός της τοπικής ανάπτυξης και της 
δράσης του Δήμου. 

• Συνεχής έρευνα και παρακολούθηση των εξελίξεων 
στη περιοχή του Δήμου 

• Σύνταξη μεσοπρόθεσμων και ετήσιων προγραμμά¬ 
των του Δήμου. 

• Διερεύνηση πηγών χρηματοδότησης και διατύπωση 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

2. Προγράμματα Ευρωπαϊκής Ένωσης 

• Ενημέρωση της Δημοτικής αρχής για τα προγράμμα¬ 
τα της Ε, Ε που ενδιαφέρουν το Δήμο. 

• Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

3. Αγροτική ανάπτυξη 

• Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

• Παροχή συμβουλευτικών υπηρεσιών και ενημέρωση 
! πληροφόρηση των αγροτών σε θέματα γεωπονίας. 

• Υποστήριξη της συμμέτοχης του Δήμου στην κατάρ¬ 
τιση των Νομαρχιακών προγραμμάτων αγροτικής ανά¬ 
πτυξης και παρακολούθηση των εφαρμοζόμενων μέ¬ 
τρων. 

• Συνεργασία με τα αρμόδια τμήματα της Ν.Α και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

• Συμμετοχή στα προγράμματα της Ν.Α, της Περιφέ¬ 
ρειας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής και υποβολή σχετικών προτάσεων 
στις αρμόδιες υπηρεσίες του Νομού και της Περιφέρειας. 

ΑΡΘΡΟ 4. 

ΑΡΜΟΔΙΟΤΗΤΕΣ Δ/ΣΗΣ 

ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΤΕΧΝΙΚΩΝ ΥΠΗΡΕΣΙΩΝ 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΟΡΓΑΝΙΚΩΝ 
ΜΟΝΑΔΩΝ. 

Έχουν την ευθύνη της εύρυθμης λειτουργίας των μο¬ 
νάδων που προΐστανται. 

Συντονίζουν και ελέγχουν τις δραστηριότητες των μο¬ 
νάδων τους και φροντίζουν για την εκτέλεση των αποφά¬ 
σεων που εκδίδουν τα αιρετά όργανα. 

Μεριμνούν για σύνταξη κανονισμών λειτουργίας επί μέ¬ 
ρους μονάδων όταν τούτο κρίνεται απαραίτητο. 

Εισηγούνται την ψήφιση αποφάσεων κανονιστικού πε¬ 
ριεχομένου. 

Εποπτεύουν και αξιολογούν το προσωπικό πού υπάγε¬ 
ται σ’ αυτούς και μεριμνούν σε συνεργασία με την Δημο¬ 
τική Αρχή για την επιμόρφωσή του. 

Παρακολουθούν την νομοθεσία και ενημερώνουν τους 
αιρετούς και το προσωπικό. 

Παραλαμβάνουν την αλληλογραφία της μονάδας τους 
και τη διανέμουν ανάλογα. 

Συνεργάζονται με άλλους φορείς του Δήμου. 

Έχουν την ευθύνη ελέγχου και θεώρησης όλων των εγ¬ 
γράφων, των υπαλλήλων της μονάδας τους που επο¬ 
πτεύουν καθώς και την εισήγηση προς τα ανώτερα όργα¬ 
να. 

Εισηγούνται τρόπους για την βελτίωση της αποτελε- 
σματικότητας της δράσης της διοικητικής ενότητας, τη 
βελτίωση της απόδοσης του ανθρώπινου δυναμικού και 
των τεχνικών μέσων, την καλύτερη εξυπηρέτηση του πο¬ 
λίτη και την καλύτερη ανταπόκριση της διοικητικής μονά¬ 
δας στις τοπικές ανάγκες. 

ΑΡΘΡΟ 5. 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραμματεία Δημοτικού Συμβουλίου, Δημαρχιακής ε¬ 
πιτροπής, Επιτρόπων δημοτικών συμβουλίων. 

• Κατάρτιση ημερήσιας διάταξης σε συνεργασία με τον 
Πρόεδρο του δημοτικού συμβουλίου. 

• Σύνταξη αποφάσεων δημοτικών συμβουλίων, Δημαρ¬ 
χιακής επιτροπής Επιτροπών δημοτικών συμβουλίων, α¬ 
ναπαραγωγή, υποβολή προς έγκριση, κοινοποίηση προς 
αρμόδιες υπηρεσίες ή ενδιαφερομένους για εκτέλεση. 

• Τήρηση πρακτικών Δημοτικών συμβουλίων και Αρ¬ 
χείο. 

• Βιβλιοδέτηση αποφάσεων Δημοτικού Συμβουλίου και 
Δημαρχιακής επιτροπής 

2. Γραφείο προσωπικού. 

• Τήρηση ατομικών φακέλων όλων των υπαλλήλων. 

• Έκδοση αποφάσεων Δημάρχου για κάθε υπηρεσιακή 
μεταβολή των υπαλλήλων από πρόσληψη έως και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κλπ.) 

• Έκδοση σχετικών βεβαιώσεων. 

3. Γραφείο Δημοτικής κατάστασης - Ληξιαρχείο. 

• Σύνταξη, ενημέρωση και τήρηση βιβλίων δημοτολογί¬ 
ου. 

• Τήρηση οικογενειακών μερίδων. 

• Εφαρμογή του κώδικα περί Ελληνικής Ιθαγένειας. 

• Κατάρτιση ετήσιων μητρώων αρρένων και στρατολο¬ 
γικών πινάκων. 


• Τήρηση & συνεχής ενημέρωση βιβλίων (επίσημα αρ 
χεία) για όλα τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, βαπτίσεις, γόμοι, 
θάνατοι), καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κλπ). 

• Έκδοση κάθε πιστοποιητικού που συνδέεται με τα πα - 
ραπάνω. 

• Ενημέρωση των αντιστοίχων υπηρεσιών άλλων ΟΤΑ 
για ληξιαρχικά γεγονότα που επηρεάζουν τα μητρώα αρ¬ 
ρένων και τις οικογενειακές μερίδες. 

• Έκδοση στατιστικών στοιχείων 

• Τήρηση εκλογικών καταλόγων 

• Διεξαγωγή, δημοτικών, βουλευτικών και Ευρωεκλο¬ 
γών σε ότι αφορά τους Δήμους. 

4. Γραφείο Πρωτοκόλλου, διεκπεραίωσης, αρχείου. 

• Τήρηση γενικού πρωτοκόλλου εισερχομένων - εξερ- 
χόμενων εγγράφων και διεκπεραίωσή τους. 

• Δακτυλογράφηση όλων των εγγράφων. 

• Μέριμνα για βοηθητικές λειτουργίες. 

5. Γ ραφείο Δημοτικών Διαμερισμάτων. 

• Παρευρίσκεται στις συνεδριάσεις των Τοπικών Συμ¬ 
βουλίων 

• Συντάσσει τις αποφάσεις 

• Τηρεί τα πρακτικά των Τοπικών Συμβουλίων. 

6. Υπηρεσία καθαριότητας. 

• Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου. 

• Εκτέλεση εργασιών αποκομιδής, μεταφοράς και α¬ 
πόρριψης απορριμμάτων (π.χ. προερχόμενα από οικίες, 
καταστήματα, επιχειρήσεις, κοινόχρηστους χώρους). 

• Εκτέλεση προγραμμάτων ανακύκλωσης απορριμμό- 
των. 

• Λειτουργία χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου) 

7. Ειδική Υπηρεσία, Οι αρμοδιότητες θα καθορισθούν 
σύμφωνα με τα Προεδρικά διατάγματα. 

8. Ταμειακή υπηρεσία - ειδικός ταμίας - λογιστήριο. 

• Σύνταξη προϋπολογισμού - απολογισμού. 

• Παρακολούθηση και εφαρμογή του προϋπολογι¬ 
σμού. 

• Τήρηση βιβλίων, αρχείων λογιστικού συστήματος Ο¬ 
ΤΑ όπως εκάστοτε ισχύει. 

• Τήρηση νέου διπλογραφικού συστήματος από της ε¬ 
φαρμογής του. 

• Σύνταξη οικονομικών καταστάσεων. 

• Διενέργεια προμηθειών 

• Παραλαβή παρασταπκών που απαιτούνται για πλη¬ 
ρωμή οφειλών του Δήμου. Έκδοση όλων των χρηματικών 
ενταλμάτων πληρωμών και αποστολή τους στο Ταμείο 
προς πληρωμή. 

• Εισηγήσεις για επιβολή τελών και δικαιωμάτων, εγ¬ 
γραφή υπόχρεων προς τον Δήμο, φυσικών και νομικών 
προσώπων, βεβαίωση εσόδων και οριστικοποίηση βεβαι¬ 
ωτικών καταλόγων. 

• Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

Τήρηση αρχείων κληροδοτημάτων του Δήμου. 

• Διαμόρφωση και παρακολούθηση ταμειακών προ¬ 
γραμμάτων του Δήμου περί των υποχρεώσεων και των ει¬ 
σπράξεων. 

• Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

• Απόδοση των κρατήσεων υπέρ τρίτων. 

• Παραλαβή των βεβαιωτικών καταλόγων των υπόχρε¬ 
ων. 

• Έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

• Τήρηση του λογιστικού των ΟΤΑ. 

• Το γραφείο λογιστηρίου επιμελείται της εκκαθάρισης 
και εντολής πληρωμής κάθε δαπάνης έκτακτης, διαρκούς 
και σταθερής του Δήμου. Ειδικότερα ελέγχει τα δικαιολο- 
γητικά κάθε δαπάνης για να διαπιστώσει αν αυτά είναι 
πλήρη και σύμφωνα με το Νόμο. Μετά τον έλεγχο των 
δικ/των εκδίδει τα σχετικά χρηματικά εντάλματα-και μέσα 
στα όρια των πιστώσεων του προϋ/σμού. Μετά την υπο¬ 
γραφή των ενταλμάτων από τους αρμοδίους τα πρωτό¬ 
τυπα στέλνονται στο ταμείο και τα στελέχη αφού καταχω- 
ρηθούν στα σχετικά βιβλία παραμένουν στο αρχείο. 

• Καταρτίζει σε συνεργασία με τις αρμόδιες υπηρεσίες 
του Δήμου τον Προϋπολογισμό και την εισηγητική έκθε¬ 
ση αυτού. 

• Παρακολουθεί γενικά την πορεία εκτέλεσης του 
πρου/σμού, εισηγείται την αναμόρφωση αυτού με την εγ¬ 
γραφή νέων εσόδων την ενίσχυση των ανεπαρκών και τη 
δημιουργία νέων πιστώσεων. 

• Κάνει κάθε εργασία που αφορά θέματα πρ/σμού, τις 
προβλέψεις για την έκβαση αυτού,σύμφωνα με τα αποτε¬ 
λέσματα από την πορεία της εκτέλεσης αυτού. 

• Συντάσσει τις μισθολογικές καταστάσεις του προσω¬ 
πικού, βάσει των στοιχείων που δίδονται από το γραφείο 
Προσωπικού. 

• Εκδίδει τις βεβαιώσεις και τα πιστ/κά που έχουν σχέ¬ 
ση με τις αποδοχές πόσης φύσεως προσωπικού. 

9. Γρ. Προσόδων και δημοτικής περιουσίας 

• Τήρηση κινητής περιουσίας του Δήμου. 

• Τήρηση αρχείων δημοτικής ακίνητης περιουσίας. 

• Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

• Χορήγηση αδειών μικροπωλητών, λειτουργία και εκ¬ 
μετάλλευση περιπτέρων εντός κοινοχρήστων χώρων. 

Εισήγηση για χορήγηση αδειών εγκατάστασης Και λει¬ 
τουργίας ψυχαγωγικών παιχνιδίων που προβλέπονται α¬ 
πό τις αστυνομικές διατάξεις και δεν υπάγονται στο νόμο 
2000/1941. 

Εισήγηση για χορήγηση αδειών εγκατάστασης και λει¬ 
τουργίας θεάτρων,κινηματογράφων, και παρεμφερών ε¬ 
πιχειρήσεων του Ν. 445/1937,και 446/1937, όπως τροπο¬ 
ποιούνται κάθε φορά. 

Εισήγηση για επιβολή διοικητικών κυρώσεων σε παρα¬ 
βάτες των όρων λειτουργίας των καταστημάτων. 

Λειτουργία Λαϊκών Αγορών. 

• Ασχολείται με την διαδικασία της βεβαίωσης, φό¬ 
ρων,τελών και 

• δικαιωμάτων. 

• Καταρτίζει τους βεβαιωτικούς καταλόγους και τους 
στέλνει στον Ειδικό Ταμία σύμφωνα με τις σχετικές δ/ξεις 
’Περί οικονομικής δ/σης και λογ/κου των Δήμων και Κοι¬ 
νοτήτων/ 

• Παίρνει τις εκθέσεις ελέγχου των αρμοδίων εξωτερι¬ 
κών οργάνων του Δήμου και αξιολογεί αυτές. Εισηγείται 
την επιβολή κατάρτιση, μείωση ή αύξηση των παραπάνω 
φόρων τελών και δικαιωμάτων και ειδικότερα ελέγχει την 


έκταση των χώρων που χρησιμοποιούνται και προβαίνει 
σε περίπτωση διαπίστωσης χρήσης των χώρων χωρίς ά¬ 
δεια στην επιβολή προστίμων 

• Επιμελείται τη βεβαίωση του τέλους διαφήμισης, ε¬ 
λέγχει τις αιτήσεις, εκδίδει τις σχετικές άδειες και επιβά¬ 
λει το τέλος που αναλογεί, σύμφωνα με την κείμενη νομο¬ 
θεσία. 

• Καταχωρεί σε ειδικό βιβλίο τις προσφυγές που υπο¬ 
βάλλονται από τους φορολογούμενους, συντάσσει τις α¬ 
ντίστοιχες εκθέσεις και τις επισυνάπτει στις δικογραφίες 
με όλα τα σχετικά που αφορούν τη βεβαίωση. 

• Παρακολουθεί την άσκηση ή μη εφέσεων σε συνερ¬ 
γασία με το Γρ. Νομικής υπηρεσίας και της Εκτελεστικής 
Επιτροπής, ενημερώνει το σχετικό βιβλίο προσφυγών και 
τηρεί αρχείο αποφάσεων διοικητικών δικαστηρίων και αρ¬ 
χείο δικογραφιών. 

• Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων και τηρεί 
σχετικό αρχείο, συγκεντρώνει τους κάθε φύσεως τίτλους 
της ακίνητης και της κοινόχρηστης περιουσίας του Δή¬ 
μου. 

• Καταρτίζει φάκελο για κάθε ακίνητο του Δήμου που 
περιλαμβάνει όλα τα στοιχεία που θεμελιώνουν τα δικαι¬ 
ώματα επί του ακινήτου. 

• Μεριμνά για τη σύνταξη των διακηρύξεων των δημο¬ 
πρασιών προς μίσθωση Δημοτικών ακινήτων του Δήμου. 

10 Γρ. προμηθειών και αποθήκης 

Προβαίνει σε κάθε ενέργεια πού αφορά προμήθεια για 
τις ανάγκες των υπηρεσιών του Δήμου. 

Συντάσσει τις προκηρύξεις διενέργειας των διαγωνι¬ 
σμών, παραλαμβάνει και διαθέτει το υλικό σύμφωνα με τη 
διαδικασία που ορίζει ο Νόμοι;. 

11. Γ ραφείο Κοινωνικής παρέμβασης. 

Σχεδιάζει και υλοποιεί προγράμματα πού απευθύνονται 
στις ευαίσθητες ομάδες του πληθυσμού, καταγράφει και 
συντονίζει την κοινωνική παρέμβαση του Δήμου. 

ΑΡΘΡΟ 6 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γρ. εκπόνησης μελετών και επίβλεψης. 

• Προσδιορισμός ετήσιων και μεσοπρόθεσμων στόχων 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συνιήρησης της υφιστάμενης 
κοινόχρηστης υποδομής. Προγραμματισμός ετήσιος και 
μεσοπρόθεσμος μελετών και κατασκευών νέων έργων και 
συντηρήσεων που αναλαμβάνει το τμήμα και καθορισμός 
προϋποθέσεων υλοποίησης. 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων οε τρίτους εκτός Δήμου,κα- 
τάρτιση προδιαγραφών μελετών και τήρηση των διαδικα¬ 
σιών ανάθεσης συγκεκριμένων μελετών σε τρίτους και 
παρακολούθηση της εκπόνησης μελετών τεχνικών έργων 
που ανατίθενται σε τρίτους, τηρηση των διαδικασιών πα¬ 
ρακολούθησης ελέγχου και ποραλαβής των μελετών από 
ποιοτικής και συμβατικής άποψης καθώς και εισήγηση 
για τη σκοπιμότητα ανάθεσης της κατασκευής τεχνικών 
έργων σε τρίτους, κατάρτιση προδιαγραφών τεχνικών έρ¬ 
γων και τήρηση των διαδικασιών ανάθεσης έργων σε τρί¬ 
τους. 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. 

• Φροντίδα για την παρακολούθηση και τήρηση της νο- 

μοθεσίας που έχει σχέση με την ανάθεση,παρακολούθη- 
ση, εκτέλεση και παραλαβή μελετών και τεχνικών έργων. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κλπ, που χρησιμοποιεί 
ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγουμέ¬ 
νων ειδών. 

• Εκπόνηση μελετών που σχετίζονται σε Μηχανολογι¬ 
κές / Ηλεκτρολογικές εγκαταστάσεις, επίβλεψη κατα¬ 
σκευής αντιστοίχων έργων. 

2. Γρ. Ύδρευσης Αποχέτευσης. 

• Μεριμνά για τη συνεχή και την ομαλή υδροδότηση ό¬ 
λων των σημείων της πόλης όλο το 24ωρο και τη σωστή 
λειτουργία του αρδευτικού και αποχετευτικού συστήμα¬ 
τος καθώς και όλων των λειτουργιών που αφορούν τις ερ¬ 
γασίες άντλησης και διανομής του νερού. 

• Μεριμνά για την καλή συντήρηση και την γρήγορη ε¬ 
πισκευή βλαβών στο κεντρικό δίκτυο καθώς επίσης και 
την επιμέλεια της τοποθέτησης υδρομέτρων. 

• Μεριμνά για την ασφάλεια, τον καθορισμό και την υ¬ 
γειονομική προστασία των υδατοδεξαμενών. 

• Μεριμνά για την χλωρίωση των δεξαμενών. 

3. Γρ. Πληροφορικής και Μηχανοργάνωσης. 

• Υποστήριξη του Δήμου και των θυγατρικών φορέων 
σε θέματα βελτίωσης της οργάνωσης, στελέχωσης και 
των διαδικασιών διοίκησης και λειτουργίας. 

• Υποστήριξη στην ίδρυση και λειτουργία Νομικών προ¬ 
σώπων Δ.Δ και Δημ. Επιχειρήσεων. 

• Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των αιρετών οργάνων. 

• Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών. 

4. Γρ. κινήσεως οχημάτων - μηχανημάτων. 

• Είναι υπεύθυνο για συντήρηση,λειτουργία και κίνηση 
των οχημάτων του Δήμου. 

5. Γρ. κατασκευής,συντήρησης και επισκευής τεχνικών 
έργων. 

• Είναι αρμόδιο για την συντήρηση, επισκευή και κατα¬ 
σκευή των τεχνικών έργων στην περιφέρεια του Δήμου. 

ΑΡΘΡΟ 7. 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας και κλάδου γίνεται 
ως εξής. 

Α) Κατηγορία Πανεπιστημιακής Εκπαίδευσης. 

Κλάδος ΠΕΙ Διοικητικών -Οικονομικού 

Θέσεις 3 (τρεις). 

Κλάδος ΠΕ3 Πολιτικών Μηχανικών. 

Θέσεις 1 (μία). 

Κλάδος ΠΕ4 Αρχιτεκτόνων. 

Θέσεις 1 (μία). 

Κλάδος ΠΕ9 Γεωπόνων. 

Θέσεις 1 (μία). 

Κλάδος ΠΕ Πτυχίο Επικοινωνίας και ΜΜΕ 

Θέσεις 1 (μία). 

Κλάδος ΠΕ 13 Βιολόγων -Ιχθυολόγων. 

Θέσεις 1 {μία) 

Κλάδος ΠΕ11 Πληροφορικής. 

Θέσεις 1 (μία) 

Κλάδος ΠΕ 5 Μηχανολόγων - Μηχανικών. 


Θέσεις 1 (μία). 

Με βαθμούς Δ Α. 

Κατηγορία Τεχνολογικής Εκπαίδευσης. 

Κλάδος ΙΕ 3 Τεχν. Πολ. Μηχ/κων 
Θέσεις 1 {μία). 

Κλάδος ΤΕ 2 Κοινωνικών Λειτουργών 
Θέσεις 1 (μία). 

Κλάδος ΤΕ Δασοπονίας. 

Θέσεις 1 (μία). 

Με βαθμό Δ_Α. 

Κατηγορία Δευτεροβάθμιας Εκπαίδευσης. 

Κλάδος ΔΕΙ Διοικητικών 
Θέσεις 7 (επτά). 

Κλάδος ΔΕ23 Ειδικού Προσωπικού 
Θέσεις 10 (δέκα). 

Κλάδος ΔΕ24 Ηλεκτρολόγων 
Θέσεις 1 (μία). 

Κλάδος ΔΕ28 Χειριστών Μηχανημάτων Έργων. 

Θέσεις 2 (δύο). 

Κλάδος ΔΕ30 Τεχνιτών 
Θέσεις 2 (δύο). 

Κλάδος ΔΕ29 Οδηγών 
Θέσεις 4 (τέσσερις). 

Κλάδος ΔΕ 38 Χειριστών Η/Υ 
Θέσεις 1 (μία). 

Με βαθμό Δ_Α. 

Κατηγορία Υποχρεωτικής Εκπαίδευσης. 

Κλάδος ΥΕ1 Κλητήρων - Θυρωρών - Γενικών Καθηκό¬ 
ντων. 

Θέσεις 1 (μία). 

Κλάδος ΥΕ 16 Εργατών Γενικά. 

Θέσεις 12 (δώδεκα). 

Με βαθμό Ε_Β. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ. 

Κλάδος ΔΕ29 Οδηγών 
Θέσεις 1 (μία). 

Κλάδος ΔΕ 28 Χειρ. Μηχ'των έργων 
Θέσεις 1 (μία). 

Κλάδος ΔΕ 30 Τεχνιτών 
Θέσεις 1 (μία). 

Κλάδος ΔΕ24 Ηλεκ/γων 
Θέσεις 1 (μία) 

Κλάδος ΥΕ 16 Εργατών 
Θέσεις5 (πέντε). 

Κλάδος Προσωρινών - Προσωποπαγών Θέσεων 
(Υπηρετούντες Μόνιμοι Υπάλληλοι) 

Κλάδος ΔΕΙ Διοικητικών 

Θέσεις 3 (τρεις) - Β’ Βιβλίο Ν. 1188/81. 

Κλάδος προσωρινών θέσεων 
(Υπηρετούντες Μόνιμοι Υπάλληλοι) 

3ΔΕ 14 
1ΔΕ 15 

ΑΡΘΡΟ 8. 

Τυπικά προσόντα διορισμού κάθε κατηγορίας και κλά¬ 
δου είναι αυτά πού προβλέπονται στις διατάξεις των Π. 
Δάων 37α /87 22/90 ή αυτά πού θα καθορισθούν με μετα¬ 
γενέστερους νόμους ή Π.Δ. 

ΑΡΘΡΟ 9. 

Εκτός από τις αρμοδιότητες πού περιγράφονται στον 

παρόντα Οργανισμό οι υπάλληλοι υποχρεούνται να εκτε- 
λούν τις υπηρεσιακές εργασίες πού ανατίθενται σ’ αυ¬ 
τούς από τον Δήμαρχο ή τους Δ/ντες της Υπηρεσίας. 

ΑΡΘΡΟ 10. 

Η επιλογή προϊσταμένων για όλες τις οργανικές μονά¬ 
δες θα γίνεται από υπαλλήλους των υπηρετούντων κλά¬ 
δων ΠΕ και ελλείψει αυτών κατά σειρά από Υπαλλήλους 
των κλάδων ΤΕ και στη συνέχεια ΔΕ, ανάλογα με το αντι¬ 
κείμενο κάθε οργανικής μονάδας και θα διέπεται από τις 
διατάξεις" περί βαθμολογίου" 

ΤΕΛΙΚΕΣ ΔΙΑΤΑΞΕΙΣ. 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
στις αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνο- 
ντας υπόψη τις λειτουργικές ανάγκες των μονάδων,τα 
προσόντα, την πείρα και τις ειδικές γνώσεις των υπαλλή¬ 
λων. 

Η ισχύς του παρόντος Οργανισμού αρχίζει από την δη¬ 
μοσίευση του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 


Ειδικά, κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς,τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία, περί 
κατάστασης προσωπικού ΟΤΑ,οπως αυτός κάθε φορά ι¬ 
σχύει καθώς και από τους ισχύοντες νόμους και Π. Δσα. 

ΑΚΡΟΤΕΛΕΥΤΙΟ ΑΡΘΡΟ. ΚΑΛΥΨΗ ΔΑΠΑΝΗΣ. 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 120.500.000 δρχ. στους α¬ 
ντίστοιχους Κ.Α για την κάλυψη της μισθοδοσίας του υ- 
πηρετούντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατό να υπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 30 Απριλίου 1999 

Ο Γεν. Γραμματέας Περιφέρειας 
ΧΡΟΝΗΣ ΠΟΛΥΧΡΟΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΟρ: νννννν.βΙ.ρΓ 

ΙΝΤΕΡΝΕΤ: (ίοΙ.^γ 
β-ΓΠ3ίΙ: πν35 @ ήθΙ·9Γ 

1 ------ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ. Ε. Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Από 8 σελ{δ ες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 « . 

15.000 >■ . 750 » . 

70.000 ·> . 3.500 » . 

30.000 " . 1.500 » . 

15.000 ** . 750 » . 

5.000 >■ . 250 * . 

10.000 » . 500 » . 

3.000 » . 150 » . 

10.000 - . 500 « . 

250.000 » . 12.500 » . 

ΓΙΑ ΟΛΑ ΤΑ ΤΕΎΧΗ ΕΚΤΟΣ Α.Ε. & Ε.Π.Ε. 

250.000 » . 12.500 - . 

-—--- - ----- — ■ | 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή ιΐαι σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ Τ ΑΙΤΕΙ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράψονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται τα αργότερο μέχρι τον Μάρτιο κάθε έτους. 

* Αντίγραφα διπλοτύπω ν, ταχυδρομικές επιταγές και χρημαπκά γραμμάτια δεν γίνονται δεκτά, _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















